CELEX: 62008CO0039
Language: hu
Date: 2009-02-12
Title: A Bíróság (hatodik tanács) 2009. február 12-i végzése.#Bild digital GmbH & Co. KG, korábban: Bild.T-Online.de AG & Co. KG (C-39/08) és ZVS Zeitungsvertrieb Stuttgart GmbH (C-43/08) kontra Präsident des Deutschen Patent- und Markenamts.#Előzetes döntéshozatal iránti kérelem: Bundespatentgericht - Németország.#Az eljárási szabályzat 104. cikke 3. §-ának első bekezdése - 89/104/EGK irányelv - Védjegybejelentések - Esetről esetre történő vizsgálat - Korábbi határozatok figyelmen kívül hagyása - Nyilvánvaló elfogadhatatlanság.#C-39/08. és C-43/08. sz. egyesített ügyek.

A Bíróság (hatodik tanács) 2009. február 12‑i végzése – Bild digital és ZVS Zeitungsvertrieb Stuttgart kontra Präsident des
            Deutschen Patent- und Markenamts
      (C‑39/08. és C‑43/08. sz. egyesített ügyek)
      „Az eljárási szabályzat 104. cikke 3. §‑ának első bekezdése – 89/104/EGK irányelv – Védjegybejelentések – Esetről esetre történő vizsgálat – Korábbi határozatok figyelmen kívül hagyása – Nyilvánvaló elfogadhatatlanság”
      Jogszabályok közelítése – Védjegyek – 89/104 irányelv – A lajstromozás megtagadása vagy törlés – A védjegynek bizonyos tagállamokban, illetve harmadik országokban való korábbi lajstromozása – Hatás (89/104 tanácsi irányelv 3. cikk, (1) bekezdés, b) és c) pont) (vö. 19. pont)
      Tárgy
      
         
               Előzetes döntéshozatal iránti kérelem – Bundespatentgericht (Németország) – A védjegyekre vonatkozó tagállami jogszabályok
                  közelítéséről szóló, 1988. december 21‑i 89/104/EGK első tanácsi irányelv (HL 1989. L 40., 1. o.; magyar nyelvű különkiadás
                  17. fejezet, 1. kötet, 92. o.) 3. cikkének értelmezése – Védjegybejelentések esetről esetre történő vizsgálata a hasonló jellegű
                  ügyekben hozott korábbi határozatok figyelembe vétele nélkül – Az olyan bejelentő védjegybejelentésének elutasítása, amely
                  a lajstromoztatni kívánt védjegyhez hasonló védjegyek sorozatával rendelkezik.
               
            Rendelkező rész
      
         
                   
               
               
                  
               
               
                  	A tagállam védjegybejelentések elbírálásában illetékes hatósága nem köteles figyelmen kívül hagyni az 1991. december 19‑i
                     92/10/EGK tanácsi határozattal módosított, a védjegyekre vonatkozó tagállami jogszabályok közelítéséről szóló, 1988. december
                     21‑i 89/104/EGK első tanácsi irányelv 3. cikke (1) bekezdésének b) és c) pontjában szereplő kizáró okokat és a védjegybejelentésnek
                     eleget tenni azon az alapon, hogy a védjegyként lajstromoztatni kívánt megjelölést olyan megjelöléssel azonos vagy ahhoz hasonló
                     módon alakították ki, amelyet már védjegyként lajstromoztak, és amely azonos vagy hasonló árukra, illetve szolgáltatásokra
                     vonatkozik.